*Projekts*

|  |  |
| --- | --- |
| LATVIJAS REPUBLIKAS MINISTRU KABINETS  2021.gada \_\_\_\_\_\_\_\_\_ Noteikumi Nr.\_\_\_\_ |  |

Rīgā (prot. Nr.\_\_\_, \_\_\_.§)

**Grozījumi Ministru kabineta 2017. gada 8. augusta noteikumos Nr. 468 “Noteikumi par atsevišķiem muitas kontroles veidiem”**

*Izdoti saskaņā ar Muitas likuma*

*14. panta otrās daļas 2., 3. un 4. punktu*

1. Izdarīt Ministru kabineta 2017. gada 8. augusta noteikumos Nr. 468 “Noteikumi par atsevišķiem muitas kontroles veidiem” (Latvijas Vēstnesis, 2017, 161. nr.) šādus grozījumus:

1.1. Izteikt norādi uz noteikumu izdošanas tiesisko pamatu šādā redakcijā:

“Izdoti saskaņā ar [Muitas likuma](https://likumi.lv/ta/id/283024-muitas-likums) [14. panta](https://likumi.lv/ta/id/283024-muitas-likums#p6) otrās daļas 3. un 4. punktu; 14.5 pantu”.

1.2. Izteikt 1. punktu šādā redakcijā:

“1. Noteikumi nosaka:

1.1. kārtību kādā īsteno muitas kontroles pasākumus intelektuālā īpašuma tiesību aizsardzībai;

1.2. lēmuma saņēmēja pienākumus muitas kontroles pasākumu īstenošanas procesā;

1.3. informāciju, kas norādāma lēmuma saņēmēja apstiprinājumā par intelektuālā īpašuma tiesību pārkāpumu;

1.4. kārtību, kādā lēmuma saņēmējs Eiropas Parlamenta un Padomes 2013. gada 12. jūnija Regulas (ES) Nr. [608/2013](http://eur-lex.europa.eu/eli/reg/2013/608/oj/?locale=LV) par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. [1383/2003](http://eur-lex.europa.eu/eli/reg/2003/1383/oj/?locale=LV) (turpmāk – regula Nr. [608/2013](http://eur-lex.europa.eu/eli/reg/2013/608/oj/?locale=LV)) izpratnē sedz izdevumus par izlaišanai apturēto vai izturēto preču glabāšanu un iznīcināšanu un nosaka šo izdevumu apmēru;

1.5. Muitas likuma 14.4panta pirmajā daļā minēto preču paraugu izņemšanas kārtību;

1.6. preču paraugu, kas izņemti saskaņā ar Regulas Nr. 608/2013 19. pantu, atdošanas kārtību preču deklarētājam vai valdītājam gadījumā, ja tiek konstatēts, ka ar precēm netiek pārkāptas intelektuālā īpašuma tiesības;

1.7. kārtību, kādā muitas amatpersona aptur transportlīdzekli Latvijas Republikas muitas teritorijā muitas kontroles veikšanai un nogādā transportlīdzekli muitas iestādē muitas kontroles veikšanai;

1.8. tehniskās prasības preču identifikācijas līdzekļiem, kā arī to izmantošanas kārtību.”.

1.3. Aizstāt 2. punktā vārdus un skaitļus “Eiropas Parlamenta un Padomes 2013. gada 12. jūnija Regulas (ES) Nr. [608/2013](http://eur-lex.europa.eu/eli/reg/2013/608/oj/?locale=LV) par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. [1383/2003](http://eur-lex.europa.eu/eli/reg/2003/1383/oj/?locale=LV) (turpmāk – regula Nr. [608/2013](http://eur-lex.europa.eu/eli/reg/2013/608/oj/?locale=LV))” ar vārdiem un skaitļiem “regulas Nr. 608/2013”.

1.4. Aizstāt 9. punkta ievaddaļā vārdus “lūdzot Valsts ieņēmumu dienestu uzsākt lietvedību, lai noteiktu, vai ir pārkāptas intelektuālā īpašuma tiesības, sniedz Valsts ieņēmumu dienestam šādu informāciju” ar vārdiem “iesniedz Valsts ieņēmumu dienestā apstiprinājumu par intelektuālā īpašuma tiesību pārkāpumu, kurā norāda šādu informāciju”.

1.5. Svītrot 12. punktu.

1.6. Aizstāt 13. punktā vārdus un skaitļus “šo noteikumu 11. vai 12. punktā (izņemot lēmumu administratīvā pārkāpuma lietā)” ar vārdiem un skaitli “šo noteikumu 11. punktā”.

1.7. Izteikt 14. punkta pirmo teikumu šādā redakcijā:

“14. Lēmuma saņēmējam ir pienākums pieņemt šo noteikumu [13. punktā](https://likumi.lv/ta/id/292867#p13) un Muitas likuma 14.1panta otrajā daļā minētās preces iznīcināšanai 10 darbdienu laikā no lēmuma saņemšanas.”.

1.8. Papildināt 16. punktu aiz vārdiem un skaitļa “šo noteikumu 13. punktā” ar vārdiem un skaitli “un Muitas likuma 14.1panta otrajā daļā”.

1.9. Izteikt 19. punktu šādā redakcijā:

“Glabāšanas izmaksas par 1 m2 vai mazāk par 1 m2 aizņemtās platības ir 8,89 *euro* mēnesī. Ja aizņemtā platība ir mazāka par 1 m2, glabāšanas izmaksas aprēķina par 1 m2 aizņemtās platības.”.

1.10. Svītrot 22. un 23. punktu.

1.11. Papildināt noteikumus ar II.1 nodaļu šādā redakcijā:

**“II.1 Preču paraugu izņemšanas un atdošanas kārtība**

26.1Ja Valsts ieņēmumu dienestam vai citai institūcijai regulas Nr. 608/2013 25. panta 1. punkta “a” apakšpunktā minētajiem nolūkiem ir nepieciešami lēmuma saņēmējam iznīcināšanai nodoto preču paraugi, Valsts ieņēmumu dienests par to informē lēmuma saņēmēju vienlaikus ar informācijas sniegšanu par lēmumu attiecībā uz preču nodošanu iznīcināšanai.

26.2 Valsts ieņēmumu dienests paraugiem nepieciešamās preces no preču glabātāja pārņem, sastādot preču pieņemšanas un nodošanas aktu, kura vienu eksemplāru izsniedz preču glabātājam.

26.3Lēmuma saņēmējs neatlīdzina izdevumus, kuri Valsts ieņēmumu dienestam radušies par to izlaišanai apturēto vai izturēto preču glabāšanu, kuras Valsts ieņēmumu dienests pārņēmis kā paraugus.

26.4 Preču paraugus, kuri vairs nav nepieciešami šo noteikumu 26.1punktā minētajiem nolūkiem, Valsts ieņēmumu dienests iznīcina par saviem līdzekļiem, par iznīcināšanu sastādot aktu.

26.5Lēmuma saņēmējs glabā preču paraugus, kuri lēmuma saņēmējam izsniegti Regulas Nr. 608/2013 19. panta 2. punktā paredzētajām vajadzībām, līdz galīgā lēmuma attiecībā uz precēm, kuru izlaišana ir apturēta vai kuras ir aizturētas, spēkā stāšanās brīdim, ja vien minētie preču paraugi nav neglābjami zuduši to izpētes procesā.

26.6Ja preces tiek izlaistas vai to aizturēšana tiek izbeigta, lēmuma saņēmējs šo noteikumu 26.5punktā minētās preces 10 darbadienu laikā pēc lēmuma par preču izlaišanu vai apturēšanas izbeigšanu spēkā stāšanās nodod Valsts ieņēmumu dienestam. Valsts ieņēmumu dienests par to sastāda nodošanas un pieņemšanas aktu, kura viena eksemplāru izsniedz lēmuma saņēmējam.

26.7 Valsts ieņēmumu dienests desmit darbdienu laikā pēc šo noteikumu 26.6 punktā minēto preču pārņemšanas informē preču deklarētāju vai valdītāju par iespēju saņemt minētās preces.

26.8Preču deklarētājam vai valdītājam ir pienākums desmit darbdienu laikā pēc tam, kad Valsts ieņēmumu dienests ir paziņojis par iespēju saņemt šo noteikumu 26.6 punktā minētās preces, tās pārņemt no Valsts ieņēmumu dienesta. Par preču nodošanu deklarētājam vai valdītājam Valsts ieņēmumu dienests sastāda preču nodošanas un pieņemšanas aktu.

26.9Ja preču deklarētājs vai valdītājs šo noteikumu 26.7 punktā minētajā termiņā nepārņem šo noteikumu 26.6punktā minētās preces, Valsts ieņēmumu dienests rīkojas ar precēm regulas Nr. 952/2013 198. pantā paredzētajā kārtībā.”.

2. Noteikumi stājas spēkā 2021. gada 1. septembrī.

Ministru prezidents  A.K.Kariņš

Finanšu ministrs  J.Reirs